Herbert H. Lehman

Herbert Henry LEHMAN /ˈliːmən/ LEE-mən (naskita la 28-an de marto 1878 en Novjorko; mortis la 5-an de decembro 1963 en la sama urbo) estis usona politikisto de la Demokrata Partio. De 1933 ĝis 1942, li funkciis kiel Guberniestro de Nov-Jorkio. Inter 1949 ĝis 1957, li reprezentis sian ŝtaton en la Usona Senato.

Herbert Lehman naskiĝis kiel filo de Mayer Lehman, unu el la tri fondintoj de la investa banko Lehman Brothers, kiu kolapsis en 2008. Post studado li laboris en la familia banko. Dum la Unua Mondmilito, li estis kolonelo en la Usona Armeo.

En 1920, li komencis politikan agadon en la Demokrata Partio, kaj en 1928 li estis nomumita estro de la ekonomia komitato de la partio. De 1929 ĝis 1932, li funkciis kiel vicguberniestro de Nov-Jorkio, sub guberniestro Franklin Delano Roosevelt.

Post la elekto de Roosevelt kiel Prezidanto de Usono en 1932, Lehman sukcedis lin kaj komencis servi kiel Guberniestro de la subŝtato Nov-Jorkio. De januaro 1933 ĝis decembro 1942, post esti elektita al la posteno en kvar sinsekvaj elektoj. Dum ĉi tiu periodo, li laboris en sia subŝtato por efektivigi la politikojn de la Nov-Interkonsento de prezidanto Franklin Roosevelt.

En 1943 li estis nomumita la unua direktoro de UNRRA. Li servis en tiu ĉi posteno ĝis 1946.

De januaro 1950 ĝis januaro 1957, li funkciis kiel senatano de la ŝtato Nov-Jorkio, kaj dum sia oficperiodo li estis konata kiel furioza kontraŭulo de senatano Joseph McCarthy, kaj estis konsiderata liberala laŭ siaj vidpunktoj.

 Referencoj 

 Eksteraj ligiloj 

Kategorio:Usonaj politikistoj
Kategorio:Guberniestroj de Nov-Jorkio